Vi boede 6 nætter hos Marta - 2 voksne og 3 børn. Huset ligger perfekt tilbagetrukket fra vejen og kun 5 min fra stranden i Porto Cristo. Huset er virkelig velholdt og rent, med alt hvad vi havde brug for som familie (babyseng og høj stol), veludstyret køkken, en skøn terrasse på 1. sal med udsigt. Haven var fyldt med de skønneste tomater, løg, blommer og meloner - som vi kunne spise af som vi havde lyst. Marta er meget gæstfri og hjælpsom - hendes svigerforældre tog imod os sent om aftenen og viste os rundt - søde og smilende! Huset ligger lidt oppe, med udsigt ud over sletten, bjergene og med vandet i baggrunden. Den milde brise fra havet køler huset ned, så temperaturen er perfekt. Alt i alt perfekt hus med 3 store soveværelser - en fin stue, godt køkken, godt badeværelse og stor skøn terrasse. Det var vores første booking via Airbnb - hvis alle værter leverer som Marta gør, vil alle få fantastiske oplevelser! Vi kommer tilbage :)